
APLINKOS IR KRAŠTOVAIZDŽIO APSAUGOS IR ŽEMĖS ŪKIO PLĖTROS
PROGRAMOS APRAŠYMAS

	Biudžetiniai metai
	2020 metai

	Asignavimų valdytojas (-ai), kodas 
	Alytaus rajono savivaldybės administracijos direktorius, 188718528

	Vykdytojas (-ai)
	Žemės ūkio skyrius, A13
Komunalinio ūkio ir architektūros skyrius, A1
Finansų ir investicijų skyrius, A6



	Programos pavadinimas
	APLINKOS IR KRAŠTOVAIZDŽIO APSAUGA IR ŽEMĖS ŪKIO PLĖTRA
	Kodas
	07



	Programos parengimo argumentai
	Programa parengta siekiant palaikyti kokybišką ir švarią aplinką, prižiūrėti rajono kraštovaizdį. 
Įgyvendinamos kaimo plėtros programos, administruojama subsidijų bei tiesioginių išmokų mokėjimas. Užtikrinamas melioracijos lėšų racionalus panaudojimas, įgyvendinama  melioracijos strategija. Gerinamos žemės ūkio produkcijos gamybos sąlygos, koordinuojamas bei išsaugomas melioruotų žemių fondas. 
Alytaus rajono savivaldybės specialioji komunalinių atliekų tvarkymo programa (toliau – programa) vykdoma, vadovaujantis Lietuvos Respublikos vietos savivaldos įstatymu, Lietuvos Respublikos atliekų tvarkymo įstatymu. Programa parengta, siekiant įdiegti visoje savivaldybės teritorijoje racionalią, patikimą, ekonomiškai pagrįstą ir pažangią atliekų tvarkymo sistemą (toliau – sistema). Programos vykdytojai – UAB Alytaus regiono atliekų tvarkymo centras (toliau – ARATC) ir Alytaus rajono savivaldybės administracija.
Aplinkos apsaugos rėmimo programa skirta finansuoti savivaldybės vykdomas aplinkos apsaugos priemones, kuriomis likviduojama aplinkai padaryta žala. Programa siekiama užtikrinti biologinės įvairovės, gyvosios gamtos bei kraštovaizdžio išsaugojimą, visuomenės aplinkosauginį  švietimą, informacijos skleidimą, mokymą. Medžiojamųjų gyvūnų daromos žalos miškui prevencinių priemonių taikymą. Paramą saugomų teritorijų direkcijoms.

	Ilgalaikis prioritetas
(pagal Alytaus rajono savivaldybės strateginį plėtros planą)
	Ekonomikos, verslo ir darnaus kaimo plėtros vystymo
	Kodas
	01

	Šia programa įgyvendinamas savivaldybės strateginis tikslas:
	UŽTIKRINTI KOMPLEKSIŠKĄ ŽEMĖS SKLYPŲ FORMAVIMĄ IR APLINKOS APSAUGĄ BEI ŽEMĖS ŪKIO PLĖTRĄ
	Kodas
	03

	Programos tikslas
	Konkurencingo žemės ūkio kūrimas
	Kodas
	01

	Tikslo įgyvendinimo aprašymas 
Koordinuojama rajone esančių valstybinių ir kitų su žemės ūkiu bei melioracija susijusių organizacijų veikla, rūpinamasi žemės ūkio materialinės techninės bazės stiprinimu, priimamos ir administruojamos paraiškos tiesioginėms išmokoms gauti, teikiama metodinė pagalba, priimama deklaracijos apie žemės ūkio pasėlių plotus valstybės paramai gauti. Užtikrinama, kad žemės ūkio technika būtų įregistruota pagal teisės aktų reikalavimus, kontroliuojama ir įvertinama technikos būklė, teikiamos konsultacijas technikos remonto ir eksploatacijos klausimais. Registruojami ūkininkų ūkiai. Atliekami melioracijos įrenginių priežiūros ir remonto darbai, techninė priežiūra. Tvarkomi melioracijos kadastro duomenys, kuriamas skaitmeninis melioracijos projektinis dokumentacijos archyvas.
Kuriama palanki aplinka įvairiapusei ekonominei ir socialinei kaimo plėtrai rajone, melioracinėmis priemonėmis pagerinant gamtines žemės ūkio produkcijos gamybos sąlygas, užtikrinant optimalų žemės ūkio subjektų pajamų lygį, išsaugojant rajono melioruotų žemių fondą. Tikslui pasiekti įgyvendinamas uždavinys:
01 uždavinys. Koordinuoti funkcijų vykdymą žemės ūkio srityje.
Šiuo uždaviniu atliekama daugybė funkcijų:
· rinkti, kaupti ir registruoti prašymus ir pateisinamus dokumentus dėl vienkartinių ir kitų išmokų;
· priimti  žemės ūkio naudmenų ir pasėlių deklaracijas; 
· traktorių, savaeigių važiuoklių, traktorinių priekabų ir kelių tiesimo mašinų registravimas ir techninė priežiūra;
· skirstyti žemės ūkio produkcijos supirkimo kvotas, administruoti išmokas susijusias su pieno gamyba, nustatyti kanopinių žvėrių  ir kitų medžiojamų gyvūnų žemės ūkiui padarytą žalą, užkrečiamųjų ligų padarytiems nuostoliams nustatyti;
· vykdyti melioracijos įrenginių ir melioruotų žemių eksploatacinę priežiūrą;
· kontroliuoti melioracijos įrenginių tinkamą funkcionavimą planuoti ir organizuoti jų statybą rekonstrukciją ir remonto darbus;
· tvarkyti melioruotų žemių ir melioracijos įrenginių kadastrą, kurti skaitmeninį melioracijos projektinės dokumentacijos archyvą;
· kontroliuoti kitų žinybų darbus, turinčius įtakos melioracijos įrenginiams bei vandens režimui melioruotose žemėse;
· registruoti ūkininkų ūkius, žemės ūkio ir kaimo valdas LR Žemės ūkio ir kaimo verslo registre, teikti žemės ūkio subjektams metodinę pagalbą. 
Kontroliuoti, kaip laikomasi žemės ūkio produkcijos pirkimo ir pardavimo tvarkos, atsiskaitymo už žemės ūkio produkciją terminų, traktorių, savaeigių važiuoklių, traktorių priekabų  ir kelių tiesimo mašinų registravimo  bei techninės apžiūros taisyklių, žuvininkystės vandens telkinių naudojimo nuostatų, mėgėjiškos žūklės teisės reikalavimų.
01 priemonė. Žemės ūkio funkcijoms atlikti.
Siekiama apibendrinti surinktą informaciją nustatyta tvarka parengti ir teikti paraiškas valstybės valdžios institucijoms, organizuoti komisijų, svarstančių paramos besikuriantiems ūkininkams, palūkanų kompensavimą už kreditus, organizuojamas paramos nagrinėjimas nelaimės atveju patirtiems nuostoliams. Rengiami kaimo plėtros programų tarybos sprendimų projektai ir tiesioginių išmokų išmokėjimo administracijos direktoriaus įsakymų projektai.
Priimamos patikslinti ir papildyti pasėlių deklaracijos, įbraižomi deklaruojami laukai ir priimamos pasėlių deklaracijos.
Atliekama žemės ūkio technikos valstybinė priežiūra, kasmetinės valstybinės apžiūros.
Kaupiama informacija apie supirktą žemės ūkio produkciją, rengiami sprendimai dėl žemės ūkio produkcijos valstybinio supirkimo, kvotų skirstymo.
Priimamos paraiškos, deklaracijos susijusios su pieno gamyba. Pagal ūkio subjektų prašymus ir nustatytų nuostolių aktus rengti sprendimus dėl medžiojamųjų gyvūnų padarytos žalos atlyginimo.
Užtikrinti techninių reikalavimų laikymąsi, vykdant melioracijos įrenginių priežiūros, eksploatacijos darbus. Stebėti melioruotų žemių ir melioracijos įrenginių būklės pasikeitimus ir teikti pasiūlymus dėl jų išbraukimo iš apskaitos ar jų būklės gerinimo.
Vykdant šią priemonę sudaromos metinės rajono melioracijos darbų programos, užtikrinamas jų vykdymas bei ataskaitų teikimas, rengiamos užduotys melioracijos projektams sudaryti, komplektuojama reikiama techninė dokumentacija melioracijos darbams atlikti. 
Vykdant šį uždavinį, tvarkomi melioracijos kadastro pirminiai duomenų dokumentai, juos papildant naujais duomenimis ir suvestinius duomenis pateikiant centrui. Melioracijos projektų planinė, grafinė ir inžinerinė medžiaga pervedama į skaitmeninę bazę.
Šiam uždaviniui įgyvendinti kontroliuojama, kaip laikomasi specialiųjų žemių naudojimo sąlygų melioracijos įrenginių apsaugos taisyklių, derinama kitų žinybų projektų dokumentacija,  kontroliuojami  jų vykdomi darbai, turintys įtakos melioracijos sistemoms.
Administracinių paslaugų teikimo, susijusių su žemės ūkio veikla, funkcijų perėmimas iš Alytaus miesto savivaldybės – miesto gyventojams teikiamos paslaugos, susijusios su valstybės perduotomis žemės ūkio funkcijomis.
02 priemonė. Žemės ūkio funkcijų administravimas. Vykdant šią priemonę, surenkami reikiami dokumentai ūkių registravimui ir išregistravimui, teikiamos konsultacijos. Išduodami nustatytos formos ūkininko pažymėjimai.
Rezultato vertinimo kriterijai: 
administruota programų, suteikta žemės ūkio subjektams paslaugų, atlikta kitų darbų, susijusių su perduotomis funkcijomis, vnt. – 61790

	Programos tikslas
	Gerinti žemės ūkio produkcijos gamybos sąlygas, koordinuoti bei išsaugoti melioruotų žemių fondą
	Kodas
	02

	Tikslo įgyvendinimo aprašymas: įgyvendinant šį uždavinį, modernizuojami žemės ūkiai ir alternatyvūs verslai, informacijos bei naujausių pasiekimų sklaida tarp žemdirbių siekiama didinti verslumą, žemės ūkio konkurencingumą, sudaryti sąlygas infrastruktūros plėtrai, gerinti aplinkos apsaugą, teikti paramą rajono kaimo bendruomenių iš kitų fondų finansuojamų projektų, kurie, skatina kaimo plėtrą ir kaimo gyventojų iniciatyvumą, ugdo partnerystę ir bendruomeniškumą, kuria patrauklią ir patogią gyvenamąją aplinką rajone. Šiam tikslui įgyvendinti keliamas šis uždavinys :
01 uždavinys. Užtikrinti melioracijos įrenginių hidrotechnikos statinių normalų funkcionavimą ir išsaugoti žemės ūkiui tinkamą nusausintų žemių būklę. 
Užtikrinamas melioracijos įrenginių hidrotechnikos statinių normalus funkcionavimas ir saugojama žemės ūkiui tinkamos nusausintos žemės būklė.
01 priemonė. Melioracijos ir hidrotechnikos statinių valdymas ir naudojimas. Vykdoma melioracijos statinių priežiūros darbai, eksploatuojamos sausinimo siurblinės ir vykdoma hidrotechninių įrenginių priežiūra. Drenažo sistemų remontas, remontavimas magistralinių melioracijos griovių, sausinimo sistemų bei pralaidų. Atliekamos projektavimo ir ekspertizės paslaugos. Kaupiami, sisteminami, atnaujinami ir saugojami pagrindiniai melioracijos kadastro duomenys, skenuojama melioracijos projektinė dokumentacija, pririšant ją LKS-94 koordinačių sistemoje. 
Rekonstruojamos drenažo sistemos, melioracijos grioviai ir juose esantys įrenginiai. Atliekama planinės dokumentacijos analizė, parenkamos užduotys projektams, atliekama jų vykdymo priežiūra.
Rezultato vertinimo kriterijai:
 žemių gerinimas, melioruotų žemės fondų išsaugojimas, vnt. – 21

02 priemonė. Melioracijos sistemų ir statinių remontas ir rekonstrukcija. LR žemės ūkio ministro 2018 m. spalio 10 d. įsakymu Nr. 3D-730 „Dėl Europos Sąjungos solidarumo fondo lėšų panaudojimo pažeistai melioracijos infrastruktūrai atkurti ir prevencinėms priemonėms taikyti“.  

	Programos tikslas
	Modernizuoti žemės ūkį ir alternatyvius verslus, didinti verslumą, žemės ūkio konkurencingumą, sudaryti sąlygas infrastruktūros plėtrai
	Kodas
	03

	Tikslo įgyvendinimo aprašymas: siekiama skatinti paramos gavėjus plėsti ir modernizuoti žemės ūkį ir alternatyvius verslus, teikti informaciją bei naujausių pasiekimų sklaidą tarp žemdirbių, didinti užimtumą (verslumą), didinti žemės ūkio konkurencingumą, sudaryti tinkamas sąlygas infrastruktūros plėtrai, gerinti aplinkos apsaugą, teikti paramą rajono kaimo bendruomenių iš kitų fondų finansuojamų projektų, kurie, skatina kaimo plėtrą ir kaimo gyventojų iniciatyvumą, ugdo partnerystę ir bendruomeniškumą, kuria patrauklią ir patogią gyvenamąją aplinką rajone. Tikslui įgyvendinti iškeliamas uždavinys:
01 uždavinys. Plėtoti asociacijų, bendruomenių veiklą ir jų kūrimąsi, skatinti paklausių netradicinių žemės ūkio produktų gamybos plėtrą, skatinti verslą kaime, remti bendruomenių iniciatyvas.
01 priemonė. Žemės ūkio ir kaimo bendruomenių projektų finansavimas. Vykdant šią priemonę atliekamos šios funkcijos: naujų darbo vietų kūrimas kaime, plėtojama asociacijų, bendruomenių veikla, teikiamos žemės ūkio mokymo ir konsultavimo paslaugos, diegiamos naujos – modernios inžinerinės infrastruktūros, gerinama melioracijos statinių techninė būklė, skatinama aplinką tausojančio žemės ūkio plėtra.
02 priemonė. Remti bendruomeninę veiklą savivaldybėse. Įgyvendinama Nevyriausybinių organizacijų ir bendruomenės veiklos stiprinimo 2018–2020 metų veiksmų plano įgyvendinimo 2.3 priemonė „Remti bendruomeninę veiklą savivaldybėse“. Pagal šią priemonę planuojama įgyvendinti ne mažiau kaip vieną projektą kiekvienoje seniūnijoje.
Rezultato vertinimo kriterijai: 
skiriamas finansavimas žemės ūkio ir kaimo bendruomenėms bei kitiems ūkio subjektams, tūkst. Eur – 190,0

	Programos tikslas
	Sudaryti sąlygas Alytaus rajono gyventojams saugiai ir tvarkingai atsikratyti buityje susidarančių atliekų 
	Kodas
	04

	Tikslo įgyvendinimo aprašymas: įgyvendinant programą, siekiama užtikrinti pažangų, Lietuvos Respublikos vietos savivaldos įstatymo, Lietuvos Respublikos atliekų tvarkymo įstatymo reikalavimus atitinkantį komunalinių atliekų tvarkymą savivaldybės teritorijoje. Programos uždaviniai: surinkti ir pašalinti komunalines atliekas jų susidarymo vietose bei jas tvarkyti, užtikrinant kuo mažesnį neigiamą poveikį aplinkai, tausojant gamtos išteklius, užkertant kelią užkrečiamoms ligoms plisti, saugant aplinką nuo organinės, fizinės ir cheminės taršos, sukurti komunalinių atliekų tvarkymui reikalingą infrastruktūrą, formuoti tvarkingą, saugią gyventojų ir svečių poreikius atitinkančią, poilsiui tinkamą aplinką, užtikrinti viešosios komunalinių atliekų tvarkymo paslaugos teikimą visiems savivaldybės atliekų turėtojams. Siekiant kokybiškai vykdyti atliekų tvarkymo užduotis ir funkcijas numatomas uždavinys:
01 uždavinys. Komunalinių atliekų surinkimas ir transportavimas iš Alytaus rajono savivaldybės atliekų turėtojų. 
Įgyvendinant šį uždavinį numatoma surinkti atliekas jų susidarymo vietose ir transportuoti jas iki regioninio sąvartyno. Tokiu būdu užkertant kelią užkrečiamų ligų plitimui, saugojant aplinką nuo organinės, fizinės ir cheminės taršos, užtikrinant viešosios komunalinių atliekų tvarkymo paslaugos teikimą visiems savivaldybės atliekų turėtojams.
Numatoma atvežtas komunalines atliekas tvarkyti, užtikrinant kuo mažesnį neigiamą poveikį aplinkai. Kompensacijos skiriamos Alytaus rajono savivaldybėje gyvenančioms šeimoms ar vieniems gyvenantiems asmenims, kurių vidutinės mėnesio pajamos neviršija 4 valstybės remiamų pajamų dydžio. 
Rezultato vertinimo kriterijai:
atliekų tvarkymas seniūnijose, seniūnijų skaičius – 11

	Programos tikslas
	Užtikrinti gamtinės aplinkos išsaugojimą
	Kodas
	05

	Tikslo įgyvendinimo aprašymas: įgyvendinant šį tikslą yra vykdoma biologinės įvairovės ir gamtos apsauga (medžiojamų gyvūnų daromos žalos prevencija, ypatingų ekologinių situacijų padarinių likvidavimo priemonės, visuomenės sveikatinimas, švietimas, aplinkos teršimo mažinimas, aplinkos monitoringas, aplinkos oro kokybės vertinimas, želdynų apsauga). Pastaruoju metu vis didesnis dėmesys Lietuvoje skiriamas gamtos išteklių ir aplinkos apsaugai, tai daryti įpareigoja ne tik Lietuvos, bet ir Europos Sąjungos teisės aktai. Todėl šia programa yra tobulinama aplinkosauginė infrastruktūra, kuriama sveika gyvenamoji aplinka, didinamas Alytaus rajono patrauklumas verslui, turizmui ir poilsiui, mažinama aplinkos teršimo šaltinių skaičius, sprendžiamos gyvosios gamtos, kraštovaizdžio, biologinės įvairovės išsaugojimo ir atkūrimo bei gamtos išteklių apsaugos problemos. Tikslui įgyvendinti iškeliami uždaviniai:
01 uždavinys. Vykdyti biologinės įvairovės ir gamtos apsaugą, mažinti aplinkos teršimą, priemonėmis, kuriomis kompensuojama aplinkai padaryta žala.
Šiuo uždaviniu užtikrinama kokybiškas atliekų tvarkymas, želdynų ir želdinių apsauga, tvarkymas ir priežiūra, biologinės įvairovės, gyvosios gamtos bei kraštovaizdžio išsaugojimas, saugomų teritorijų priežiūra, tvarkymas ir gamtos paveldo objektų priežiūra, apsauga, steigimas, organizuojamas aplinkos monitoringas ir prevencija. 
Numatoma remti aplinkosaugos švietimo ir ugdymo projektus. Vadovaujantis aplinkos oro apsaugos įstatymu planuojama atlikti aplinkos oro kokybės vertinimą, bei užtikrinti sveiką gyvenamąją aplinką Alytaus rajono gyventojams. Taip pat organizuoti informacijos apie aplinką sklaidą spaudoje, interneto tinklapyje, rengiant ir leidžiant, prenumeruojant ir perkant informacinius pažintinius aplinkosauginės tematikos leidinius. Numatoma organizuoti aplinkosauginius renginius, visuomenės švietimą ir informavimą.  Planuojama atlikti aplinkos oro kokybės vertinimą, užtikrinant sveiką gyvenamąją aplinką Alytaus rajono gyventojams.
Asbesto turinčių gaminių atliekų surinkimo apvažiavimo būdu, transportavimo ir saugaus šalinimo tikslas – skatinti gyventojus, įstaigas tvarkingai šalinti asbesto turinčių gaminių atliekas, kadangi toks atliekų surinkimas gyventojams, įstaigoms nemokamas ir nesudaro papildomų nepatogumų dėl transportavimo. Dotacija skirta asbesto turinčių gaminių atliekų surinkimui iš Alytaus rajono teritorijoje esamų visuomeninės paskirties ir individualių gyventojų pastatų apvažiavimo būdu, transportavimui ir saugiam pašalinimui. Sutvarkytas  asbesto turinčių gaminių atliekų kiekis  iš gyventojų ir visuomeninių pastatų. 
02 uždavinys. Užtikrinti tinkamą kapinių priežiūrą, prižiūrėti ir tvarkyti bendrojo naudojimo objektus.
Įgyvendinant šį uždavinį, užtikrinama gera kapinių ir bendrojo naudojimo objektų būklė ir sistemingai surenkamos atliekos iš kapinių, bendrojo naudojimo objektų.

	Programos tikslas
	Formuoti ir įgyvendinti gamtos apsaugos ir atliekų tvarkymo programų politiką bei atlikti visus veiksmus susijusius su rajono aplinkos ir kraštovaizdžio apsauga
	Kodas
	06

	Tikslo įgyvendinimo aprašymas:  užtikrinant efektyvią gamtos apsaugos ir atliekų tvarkymo politiką, būtini kompetentingi šios srities specialistai. Tikslui įgyvendinti iškeliami uždaviniai:
01 uždavinys. Užtikrinti darbuotojo veiklos efektyvumą ir rezultatyvumą.
Priemonė – aplinkos apsaugos specialisto veiklos organizavimas. Prie institucijos išlaikymo (valdymo) išlaidų priskiriama: priskaičiuotas darbo užmokestis ir socialinio draudimo įmokos; prekių ir paslaugų naudojimo išlaidos (komunalinės, ryšių paslaugos, transporto išlaikymas, spaudiniai, komandiruotės, kvalifikacijos kėlimas, materialiojo ir nematerialiojo turto nuoma ir kt.), taip pat darbo vietų įkūrimo, administracinių pastatų išlaikymo (įskaitant ir remontą) sąnaudos; darbdavių socialinės pašalpos; materialiojo ir nematerialiojo turto įsigijimo išlaidos.
Rezultato vertinimo kriterijai:
aplinkos apsaugos specialisto veiklos organizavimas, tūkst. Eur – 14,0



	Numatomas programos įgyvendinimo rezultatas: gerėjant žemės ūkio produkcijos gamybos sąlygoms, didėjant tiesioginėms išmokoms, gerėjant infrastruktūros sąlygoms, didės ir rajono gyventojų bei ūkininkų pajamos bei konkurencingumas.
Numatoma, kad vykdant gamtos apsaugos specialiąją programą sumažės taršos poveikis aplinkai ir žmonių sveikatai, bus sukurtos prielaidos efektyvesnei atliekų tvarkymo sistemai vystyti, planingai tvarkomi kraštovaizdžio elementai, pasikeis visuomenės požiūris į aplinką, padidės sąmoningumo lygis, tikslinga aplinkos apsaugos informacija padės įvairioms visuomenės grupėms keisti savo elgseną ir įpročius.
Vykdant atliekų tvarkymo programą, teikiamos kokybiškos komunalinių atliekų surinkimo ir naikinimo paslaugos, kurios padės užtikrinti švarią, sveiką ir saugią aplinką.



	Galimi programos vykdymo ir finansavimo variantai: Programa vykdoma pagal perduotas Valstybės funkcijas savivaldybei vykdyti. Programos finansuojamos iš Lietuvos Respublikos ir Europos Sąjungos lėšų bei Alytaus rajono savivaldybės biudžeto lėšų.



	Veiksmai, numatyti Alytaus rajono savivaldybės strateginiame plėtros plane, kurie susiję su vykdoma programa: 1 prioritetas. Ekonomikos, verslo ir darnaus kaimo plėtros vystymo. 1.1. tikslas. Plėtoti žemės ūkį, vystyti konkurencingą verslą.1.1.1. uždavinys. Aktyvinti žemės ūkio vystymąsi. 1.1.2 uždavinys.. Modernizuoti žemės ūkio aplinką ir gamybą. 1.1.3. uždavinys. Skatinti kaimo vietovių  diversifikaciją. 1.4 tikslas. Plėtoti ūkinės veiklos bei inžinerinę infrastruktūrą. 1.4.6. uždavinys. Užtikrinti aplinkos apsaugą ir efektyvų atliekų tvarkymą.



	Susiję įstatymai ir kiti svarbūs teisės aktai: 
· Lietuvos Respublikos aplinkos monitoringo įstatymas; 
· Lietuvos Respublikos vietos savivaldos įstatymas; 
· Lietuvos Respublikos savivaldybių aplinkos apsaugos rėmimo specialiosios programos įstatymas; 
· Lietuvos Respublikos melioracijos įstatymas; 
· Lietuvos Respublikos želdynų įstatymas; 
· Lietuvos Respublikos aplinkos oro apsaugos įstatymas; 
· Lietuvos Respublikos aplinkos monitoringo įstatymas;
· Lietuvos Respublikos Vyriausybės 2002 m. vasario 27 d. nutarimas Nr. 295 „Dėl įstatymų nuostatų, nurodančių perduoti savivaldybėms kai kuriuos apskrities viršininko įgaliojimus žemės ūkio klausimais, vykdymo”; 
· Lietuvos Respublikos žemės ūkio 2018 m. spalio 10 d. įsakymas Nr. 3D-730 „Dėl Europos Sąjungos solidarumo fondo lėšų panaudojimo pažeistai melioracijos infrastruktūrai atkurti ir prevencinėms priemonėms taikyti“;
· Lietuvos Respublikos žemės ūkio ministro 2018 m. gruodžio 21 d. įsakymas Nr. 3D-942 „Dėl valstybės biudžeto specialiųjų tikslinių dotacijų, skiriamų savivaldybių biudžetams Žemės ūkio ministerijos kuruojamai valstybinei (valstybės perduotai savivaldybėms) savivaldybės erdvinių duomenų rinkinio tvarkymo funkcijai atlikti”;
· Alytaus rajono savivaldybės administracijos direktoriaus 2018 m. balandžio 18 d. Nr. D1-268 „Dėl Alytaus rajono savivaldybės Žemės ūkio ir kaimo bendruomenių projektų finansavimo tvarkos aprašo tvirtinimo“; 
· 2017-04-14 Sutartis Nr. SUT-187/SR-565(3.9) „Dėl Alytaus miesto savivaldybės teikiamų administracinių paslaugų funkcijų įgyvendinimo perdavimo Alytaus rajono savivaldybei”; 

	Kita svarbi informacija:

